ഇന്നു ചേർത്തല എന്നറിയപ്പെടുന്ന കരപ്പുറം പ്രദേശം കൊച്ചി രാജാവിന്റെ ഭരണത്തിൻ കീഴിലായിരുന്നു. കൊച്ചിയുടെ ഭരണത്തിലിരിക്കവേ കരപ്പുറത്തെ ഫലഭൂയിഷ്ഠമായ വെട്ടക്കൽ പ്രദേശം ജൂതവംശജരായ കോച്ചായ്ക്ക് പാരിതോഷികമായി പതിച്ചുകൊടുത്തു. കോച്ചായ്ക്ക് പതിച്ചുകൊടുത്ത പ്രദേശമാണ് വെട്ടവുമായി ബന്ധപ്പെടുത്തി "വെട്ടക്കൽ" എന്ന പേരിൽ അറിയപ്പെടുന്നത്. ഈ പ്രദേശത്ത് വെട്ടം പകർന്നു നിന്നിരുന്ന വലിയൊരു കൽവിളക്കുണ്ടായിരുന്നുവെന്നുവെന്നും അതിൽ നിന്നാണു വെട്ടക്കൽ എന്ന പേരുണ്ടായതെന്നും ചില പഴമക്കാർ പറയുന്നു. 

മാർത്താണ്ഡവർമ്മ മഹാരാജാവ് കൊച്ചി രാജ്യം ആക്രമിക്കുകയും സന്ധിയുടെയടിസ്ഥാനത്തിൽ കരപ്പുറം തിരുവിതാംകൂർ രാജാവിന് വിട്ടുകൊടുക്കുകയുമുണ്ടായി. എങ്കിലും വെട്ടക്കൽ പ്രദേശം കോച്ചായുടെ ജൻമിത്തത്തിൻ കീഴിൽ തന്നെ തുടർന്നു. രാജവാഴ്ചക്കാലത്തു് വെട്ടക്കൽ ഗ്രാമം പൂർണ്ണമായും ജന്മിത്തത്തിൻ കീഴിൽ തന്നെ ആയിരുന്നു.ജോലിക്കു ന്യായമായ കൂലിയോ മാന്യമായി ജീവിക്കാനുള്ള അവകാശമോ നാൽകാതെ ജൻമികൾ കീഴാളരെ അടിച്ചമർത്തിയിരുന്നു. നവോത്ഥാനപ്രസ്ഥാനം വഴിയും നിവർത്തന പ്രക്ഷോഭങ്ങൾ വഴിയും ക്രമേണ ഇതിനെതിരെയുള്ള പോരാട്ടം ആരംഭിച്ചു. ശ്രീനാരായണ ഗുരുവിന്റെ നേതൃത്വത്തിലുള്ള സാമൂഹ്യപരിഷ്ക്കരണ നവോത്ഥാന പ്രസ്ഥാനമാണ് ഈ പോരാട്ടങ്ങളെ ത്വരിതപ്പെടുത്തിയത്. 
ഇസ്രായേലിൻറെ രൂപീകരണത്തെ തുടർന്ന്,കോച്ചായുടെ കൊട്ടാരം കേരള സർക്കാറിന് വിട്ടു കൊടുത്തു കൊണ്ട് ജൂതർ വെട്ടക്കൽ നിന്നും മടങ്ങിപ്പോയി. കോച്ചായുടെ കൊട്ടാരമാണ് ഇന്ൻ നിലവിലുള്ള വെട്ടക്കൽ സർക്കാർ ആശുപത്രി കെട്ടിടം.

പ്രമുഖ വ്യക്തികൾ
വിദ്യാഭ്യാസ സ്ഥാപനങ്ങൾ
സർക്കാർ സ്ഥാപനങ്ങൾ
ചരിത്രം